Συντεταγμένες: 33°34′20″N 36°24′7″E﻿ / ﻿33.57222°N 36.40194°E﻿ / 33.57222; 36.40194

Η **Ντούμα** (αραβικά: دوما‎) είναι πόλη στη Συρία. Το κέντρο της απέχει περίπου 10 χιλιόμετρα βορειοανατολικά του κέντρου της Δαμασκού. Αποτελεί το κέντρο του κυβερνείου Ριφ Ντιμάσκ, που περιβάλλει πλήρως το Κυβερνείο της Δαμασκού. Η πόλη είναι επίσης το διοικητικό κέντρο της περιφέρειας Ντούμα.

Η Ντούμα είναι μια μεγάλη πόλη της περιοχής γνωστής ως Γούτα, για τους περιαστικούς οικισμούς στα ανατολικά και νότια της Δαμασκού.

Ιστορία
-------

### 21ος αιώνας

Κατά τη διάρκεια του Συριακού Εμφυλίου Πολέμου, η Ντούμα υπήρξε σημαντική περιοχή και αποτέλεσε θέατρο πολλών διαδηλώσεων κατά της συριακής κυβέρνησης και ένοπλων συγκρούσεων εναντίον του Συριακού Στρατού και των δυνάμεων ασφαλείας κατά τα πρώτα στάδια της σύγκρουσης.  

Στις 30 Ιανουαρίου 2012, ο Συριακός Στρατός απέκτησε τον έλεγχο της πόλης μετά τη Μάχη της Ντούμα, μιας μεγάλης επιχείρησης κατά των ενόπλων ομάδων της αντιπολίτευσης στο Κυβερνείο του Ριφ Ντιμάσκ.

Στις 29 Ιουνίου 2012, ο Συριακός Στρατός κατηγορήθηκε ότι διέπραξε σφαγή στην Ντούμα, όπου σκοτώθηκαν περισσότεροι από 50 άνθρωποι. 

Στις 18 Οκτωβρίου 2012, ο Ελεύθερος Συριακός Στρατός είχε τον έλεγχο των περισσότερων προαστίων. Οι πόλεμοι και οι βομβαρδισμοί συνεχίστηκαν στην πόλη. 

Η Ντούμα είναι η κύρια πόλη της πολιορκίας της Ανατολικής Γκούτα, που ξεκίνησε τον Απρίλιο του 2013, απομονώνοντας 400.000 ανθρώπους σε μια περιοχή 100 τετραγωνικών χιλιομέτρων. Οι αποστολές βοήθειας του ΟΗΕ και του Ερυθρού Σταυρού μπόρεσαν να φτάσουν στην Ντούμα με τρόφιμα και προμήθειες μόνο μία φορά μόλις το 2018. 

Στη σφαγή στην αγορά της Ντούμα το 2015, η πόλη δέχθηκε επίθεση από πυραύλους εδάφους-εδάφους από το Συριακό Στρατό, αφήνοντας τουλάχιστον 50 νεκρούς και αρκετούς ακόμη αγνοούμενους. 

Στις αρχές του 2018, η κύρια ομάδα ανταρτών, που έδρευε στην πόλη, ήταν η Τζαΐς αλ-Ισλάμ (Στρατός του Ισλάμ), με σαουδαραβική υποστήριξη  και περίπου 10-15.000 μαχητές στην περιοχή.

Στις 7 Απριλίου 2018, πραγματοποιήθηκε χημική επίθεση στην πόλη. Η Ντούμα ήταν ο στόχος τεσσάρων αναφερόμενων ως χημικών επιθέσεων για τέσσερις μήνες το 2018, καθώς οι κυβερνητικές δυνάμεις ενέτειναν τον εναέριο βομβαρδισμό τους πριν ξεκινήσουν χερσαία επίθεση. Η τελευταία και πιο θανατηφόρα, σύμφωνα με τους ιατρούς και τους εργαζόμενους διάσωσης, συνέβη, όταν ένας κίτρινος βιομηχανικός κύλινδρος φυσικού αερίου έπεσε στο μπαλκόνι ενός συγκροτήματος διαμερισμάτων. Η παράδοση της αντιπολίτευσης ήρθε μια μέρα αργότερα.   

Τον Σεπτέμβριο του 2018, η εξεταστική επιτροπή του ΟΗΕ για τη Συρία ανέφερε:  

|  |  |  |
| --- | --- | --- |
| « | Κατά τη διάρκεια της 7ης Απριλίου, πραγματοποιήθηκαν πολλές αεροπορικές επιθέσεις στο Ντούμα, οι οποίες έπληξαν διάφορες κατοικημένες περιοχές. Πολλά τεκμήρια, που συλλέχθηκαν από την Επιτροπή, δείχνουν ότι, περίπου στις 7.30 μ.μ. ένας κύλινδρος αερίου χλωρίου, που ρίχθηκε με ελικόπτερο, έπληξε μια πολυώροφη πολυκατοικία, που βρίσκεται περίπου 100 μέτρα νοτιοδυτικά της πλατείας Σοχάντα. Η Επιτροπή έλαβε πληροφορίες σχετικά με το θάνατο τουλάχιστον 49 ατόμων και τον τραυματισμό έως και 650 άλλων...Η Επιτροπή δεν μπορεί ακόμη να καταλήξει σε συμπεράσματα σχετικά με τις ακριβείς αιτίες θανάτου, ιδίως για το εάν χρησιμοποιήθηκε άλλος παράγοντας εκτός από το χλώριο, που μπορεί να προκάλεσε ή συνέβαλε σε θανάτους και τραυματισμούς. |  » |

Τοπικοί αντάρτες και πολίτες στάλθηκαν στη βόρεια Συρία σε αναγκαστική εξορία. Παρόμοιες συμφωνίες αναγκαστικού εκτοπισμού έχουν πραγματοποιηθεί σε όλη τη Συρία.

Κλίμα
-----

H Ντούμα έχει ψυχρό ημίξηρο κλίμα σύμφωνα με την κλιματική ταξινόμηση Κέππεν (*BSk*).

Παραπομπές
----------

1. ↑  «Syria's Douma 'wants its dead'». TVNZ. 3 April 2011. Αρχειοθετήθηκε από το πρωτότυπο στις 29 October 2013.. Ανακτήθηκε στις 29 December 2011.
2. ↑  «Arab League monitors stoke anti-government protests in Syria». USA Today. 29 December 2011.. Ανακτήθηκε στις 29 December 2011.
3. ↑  Erika Solomon, Reuters (29 Ιουνίου 2012). «Syrian civil war: Douma siege kills nearly 200, including young children and entire families». *National Post*.
4. ↑  Di Giovanni, JANINE (18 October 2012). «Denial Is Slipping Away as War Arrives in Damascus». *The New York Times*.. Ανακτήθηκε στις 20 October 2012.
5. ↑  «UN convoy delivers aid to Eastern Ghouta amid 'calm'». BBC News. 9 March 2018. .
6. ↑  Reuters Editorial (22 Αυγούστου 2015). «Over 50 people killed in Syrian missile strikes at rebel areas near Damascus». *Reuters*. Αρχειοθετήθηκε από το πρωτότυπο στις 24 Σεπτεμβρίου 2015. Ανακτήθηκε στις 9 Νοεμβρίου 2020.
7. ↑  "Who are the rebel groups fighting Syrian President Bashar al-Assad's government forces in Eastern Ghouta?" SBS News. 2 March 2018.
8. ↑  "Reports of Douma evacuation deal 'not true': council member". Al-Jazeera. 1 April 2018.
9. ↑  «MAPPING MILITANT ORGANIZATIONS: Jaish al-Islam». *Stanford University*. 31 Αυγούστου 2017.
10. ↑  "Which rebel groups are fighting in Syria's eastern Ghouta?". Deutsche Welle. 20 February 2018.
11. ↑  BBC October 2018 bbc how chemical attacks helped assad
12. ↑
13. ↑
14. ↑
15. ↑   Report of the Independent International Commission of Inquiry on the Syrian Arab Republic, Section 92
16. ↑
17. ↑  The Guardian 9 April 2018

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ντούμα (Συρία)** |

* «Global Voices στα Ελληνικά - Οι πολυεπίπεδοι τάφοι της πόλης Ντούμα στη Συρία». *Global Voices στα Ελληνικά*. 11 Αυγούστου 2016. Ανακτήθηκε στις 9 Νοεμβρίου 2020.

  


|  |  |  |  |  |
| --- | --- | --- | --- | --- |
| 

| π • σ • ε
Κυβερνείο Ριφ Ντιμάσκ |
| --- |
|  |
| 
* Ριφ Ντιμάσκ
* Ντούμα
* Αλ Κουταΰφα
* Αλ Ταλ
* Γιαμπρούντ
* Αλ Ναμπκ
* Ζαμπαντάνι
* Κατάνα
* Νταράγια
* Γούτα
 |  |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 137659405
* LCCN: nr97032581
* GND: 4218916-0

 |

 |